**RAE VALLA VANEMAEALISTE NÕUKOGU KOOSOLEKU PROTOKOLL nr 5**

Rae Sotsiaalkeskuses

17.05.2023 kl 15.00 - 16.30

**Juhatas:** Agu Laius

**Protokollis:** Piret Kuusküll, Rae Sotsiaalkeskuse direktor

**Osalesid:** Kersti Lass, Ellen Liik, Kaia Pilvik, Anne Rentel, Anu Roop, Virve Sepp, Astra Teras, Tuulike Seljamaa, Monika Uustal, Maie Vahl, Tiiu Väinsaar.

**Puudusid:** Enn Kesa, Kaie Otsmaa, Anne-Lii Mändmets, Piret Jõhvik. Kaia Talvik, Silva Laius

**Kutsutud:** Hannes Karon (Rae Vallavalitsuse teehoiuspetsialist), Toomas Aru (Rae Kultuurikeskuse direktor).

**Päevakord:**

1. Vallas kergliiklusteede ehitamisest 2023. ja 2024. aastal ning samuti kergliiklusteede äärde ning mujale, kus inimesed kõnnivad, pinkide paigaldamise plaanidest.

Ülevaate esitab Hannes Karon, teehoiuspetsialist.

1. Rae Kultuurikeskuse ülevaade vanemaealistele korraldatavatest kultuuriüritustest, vaba aja veetmise võimalustest ja huviringidest Jüris ja valla kantides.

Tutvustab Toomas Aru, juhataja.

1. Info ja kohapeal algatatud küsimused.

**Arutelu:**

1. **Vallas kergliiklusteede ehitamisest 2023. ja 2024. aastal ning samuti kergliiklusteede äärde ning mujale, kus inimesed kõnnivad, pinkide paigaldamise plaanidest**

Ülevaate esitas Hannes Karon (teehoiuspetsialist)

Sel suvel ehitame kergliiklusteed Jüri - Lagedi 2. etapp, lõpptähtaeg on augusti keskpaik. Vaidas rekonstrueerime Piibelehe - Rukkilille tee kergliiklusteed. Aruvalla tee ootab projekteerimist, hetkel käib kooskõlastamine Transpordiametiga.

Raemõisa uue kooli juurde rajatakse mõlemapoolsed kergliiklusteed, valmivad koos kooliga. Vald tegeleb, et tulevikus kergliiklustee ühendaks ringtee tulevase Rail Balticu Assaku jaamast kuni Raemõisa koolini.

Teeaukude remonti tehakse suvi läbi jooksvalt, vahepeal läks masin katki. Suursoo piirkonna remondivajadus on teada.

Pinke ja prügikaste saab paigaldada vastavalt eelarvele. Uute teede äärde pingid tulevad, kuid puudus on vanade teede ääres.

Paljud Jüri piirkonna bussipeatuseid on uuendatud ja kenasti triibuliseks värvitud. Soov oleks, et kõik bussipeatused saaksid uuendatud ja teadetetahvlid neile paigaldatud. Jüri keskuses puuduvad avalikud teadetetahvlid, neid oleks ka vaja.

Viadukti tee bussipeatusel ei ole silti ja graafikut. Teatatud Transpordiametisse mitu korda, aga seni reageeritud ei ole.

Liiklus Peetris Heki teel. Palju lapsi liigub, kõnnitee puudub ja on tihe liiklus. Vajalik oleks kiiruspiirang.

Pajupea poole võiks buss nr 120 Jürist edasi sõita. Seal piirkonnas elab palju inimesi. Ringi keeramise koht on vanast ajast olemas.

Tammiku äärset parklat kasutab üks autoremonditöökoda oma autode parkimiseks, lähedal asuvate majade elanikel ei ole võimalik autosid parkida, lund lükata ja koristada. Hetkel parkivate autode reg numbrid andsime Hannes Karonile.

Aruküla tee ääres on krunt, kuhu on kogutud palju autoromusid. Keskkonnaamet on teinud ettekirjutuse, kuid see ei ole aidanud.

Kirikuaia Aruküla tee poole äär on väga kole, seda võiks parandada.

**Otsustati:**

1. Võtta kogu info teadmiseks.
2. Kaardistada pinkide vajadus ja edastada Meelis Laidile.
3. Teadetetahvlite küsimuse edastab H. Karon Meelis Laidile.
4. Viadukti tee bussipeatuse küsimuse edastab Hannes Karon Nele Reinholmile.
5. Buss nr 120 maržuudi küsimuse edastab HannesKaron Nele Reinholmile.
6. Tammiku tee parkla küsimuse edastab Hannes Karon järelvalve spetsialist Mairold Kikkasele.
7. Aruküla teel seisvate autoromude info edastab Hannes Karon Ege Kibuspuule.
8. Kirikuaia parandamise küsimuse edastab H. Karon Meelis Laidile.
9. **Rae Kultuurikeskuse ülevaade vanemaealistele korraldatavatest kultuuriüritustest, vaba aja veetmise võimalustest ja huviringidest Jüris ja valla kantides.**

Tutvustas Toomas Aru, juhataja.

Kultuurikeskuses on kõik kultuurisündmused ilma ealise diskrimineerimiseta. Kultuuriline pool on paigas: kinos ja teatris käib vanemaealisi inimesi palju, Huvitegevus – rahvakultuur (laulmine ja tantsimine), käsitöö, teatriring, klubiline tegevus (Memme ja taadi klubi), eakate tervisevõimlemine.

Kuidas saada ürituselt tagasi koju?

 On proovitud tellida bussi, aga seda kasutavad vähesed. Mõte: kogukond võiks asjades (transport) rohkem rolli võtta ja suhelda ning nii ühiselt transport korraldada – sõidujagamise teenus.  Teine võimalus on korraldada kohapeal üritusi (Kurna küla näide), siis transpordi probleem väiksem.

Teavitamine – kuidas jõuab info noortelt vanadele?
Kasutame kõiki vallas olemasolevaid võimalusi, sh ka aleviku- ja külavanemate kaudu teavitamist.

Arutelu tuleviku teemadel. Peale uue vallamaja valmimist vana maja renoveeritakse. Saal vajaks remonti, kuna olemasoleval on halb akustika. Peetrisse võiks tulla kultuurikeskuse hoone. Vajadus on ka laulupeo platsi järele. Saaks korraldada kontserttuure, vabaõhulavastusi. Läbirääkimised asukoha leidmiseks käivad.

22.06 jaanipäeva kontsert Lagedil.

Järgmisel aastal toimub „12 hetke“, Ragne Rüütelmaa jt noored heliloojad teevad rahvakultuuri koorilaulu üritust. Traditsioonilisele koorilaulule lisandub elektrooniline muusika ja audiovisuaalne pool.

**Otsustati:**

1. Võtta info teadmiseks.
2. Õhtuse bussiliikluse parandamise mõtte edastame Nele Reinholmile.
3. **Info ja kohapeal algatatud küsimused**.

3.1. 24.05 kl 12 toimub kultuurimaja kohvikus Politsei- ja Piirivalveameti poolt loeng „Tänapäeva kelmused“. Üritus on tasuta.

3.2. Ettepanek kutsuda nõukogus/vanemaealistele rääkima Pereõde Regina Märtin.

Järgmine kohtumine toimub 20.09.2023 kell 15.00 Rae Sotsiaalkeskuses Aaviku tee 1.

Agu Laius Piret Kuusküll
(digiallkiri) (digiallkiri)